ফিরছেন তামিম! খেলতে পারেন নাসির | BD Times365
ফিরছেন তামিম! খেলতে পারেন নাসির
আপডেট : ২৩ মার্চ, ২০১৬ ১৩:০৮
পেটের পীড়া ও জ্বরের কারণে অস্ট্রেলিয়ার বিপক্ষে খেলতে পারেননি মারকুটে ওপেনার তামিম ইকবাল।ঐ ম্যাচে তামিমের ওভাব বেশ ভালভাবেই টের পেয়েছে বাংলাদেশ। তবে পেটের পীড়া ও জ্বর থেকে সেরে উঠছেন তামিম ইকবাল। খেলতে পারেন ভারতের বিপক্ষে।
অস্ট্রেলিয়ার বিপক্ষে ম্যাচের আগের দিন হঠাৎ পেটের পীড়ায় আক্রান্ত হন তামিম। সঙ্গে জ্বর। এরপর থেকে নিজের কক্ষেই অবস্থান করছেন তামিম। সেখানেই চলছে পরিচর্যা। জানা গেছে, তামিমের অবস্থা এখন অনেকটাই ভাল। যদিও শরীর বেশ দুর্বল।
কাল ম্যাচের আগে তামিমের ফিটনেস লেভেল দেখে নেওয়া হবে। জানা গেছে, ফিটনেস লেভেলে কিছুটা ঘাটতি থাকলেও তামিমকে মাঠে নামাতে চায় টিম ম্যানেজমেন্ট।
তামিম ফিরলে বাদ পড়বেন মিথুন। অফ ফর্ম চলতে থাকলেও এ ম্যাচেও সৌম্য সরকারকে দেখা যাবে ওপেন করতে।
জানা গেছে, শুভাগত হোমের পরিবর্তে এ ম্যাচে একাদশে থাকতে পারেন নাসির হোসেন। নাসিরকে টানা দলের বাইরে রাখা নিয়ে প্রচণ্ড সমালোচনা চারদিকে।